Document ID: 31998D0659

KOMISSION PÄÄTÖS,
tehty 12 päivänä marraskuuta 1998,
yhteisön erityisestä rahallisesta tuesta taudinmääritys- ja hallintotoimenpiteille suu- ja sorkkataudin hävittämiseksi Kreikasta annetun asetuksen 97/87/EY muuttamisesta (tiedoksiannettu numerolla K(1998) 3450) (Ainoastaan kreikankielinen toisinto on todistusvoimainen) (ETA:n kannalta merkityksellinen teksti) (98/659/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkintäalan kuluista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna neuvoston päätöksellä 94/370/EY (2), ja erityisesti sen 3 artiklan 3 kohdan ja 11 artiklan 4 kohdan,
sekä katsoo, että
yhteisön erityisestä rahallisesta tuesta taudinmääritys- ja hallintotoimenpiteille suu- ja sorkkataudin hävittämiseksi Kreikasta 15 päivänä tammikuuta 1997 tehdyssä komission päätöksessä 97/87/EY (3) määritellään muun muassa laitteiden hankintaan ja asentamiseen liittyvät vaatimukset,
talousarvioon liittyvistä syistä päätöksessä 97/87/EY säädetty yhteisön rahallinen tuki edellyttää tositteiden esittämistä; näihin tositteisiin liittyvät vaatimukset on eritelty mainitussa päätöksessä,
kreikan viranomaiset ovat pyytäneet lisäaikaa laitteiden hankintaan ja asentamiseen ja tositteiden esittämiseen; tämä pyyntö vaikuttaa teknisesti perustellulta ja hyväksyttävältä, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 97/87/EY seuraavasti:
1) Korvataan 1 artiklan 3 kohdassa sanat "30 päivään kesäkuuta 1997" sanoilla "1 päivään marraskuuta 1998".
2) Korvataan 3 artiklan toisessa virkkeessä sanat "1 päivään maaliskuuta 1998" sanoilla "31 päivään joulukuuta 1998".
2 artikla
Tämä päätös on osoitettu Helleenien tasavallalle.
Tehty Brysselissä 12 päivänä marraskuuta 1998.

Labels: 19
5
0
6
18